Η Ελλάδα στην Νέα Υόρκη την Κυριακή
Ποιοι θα παρελάσουν στην 5η Λεωφόρο και τι θα δούνε 13 εκατομμύρια νεοϋορκέζοι στην τηλεόραση
Η Ελληνοαμερικανική κοινότητα της Νέας Υόρκης ετοιμάζεται να φορέσει τα γιορτινά της και να κατέβει την Κυριακή που μας έρχεται στο κέντρο του Μανχάταν για να επιδείξει την υπερηφάνεια που έχει για την εθνική κληρονομιά της και να γιορτάσει για μια ακόμη φορά την 25 Μαρτίου με την καθιερωμένη επί 72 τώρα χρόνια μεγάλη παρέλαση της στην Πέμπτη Λεωφόρο της μεγαλούπολης. Στην παρέλαση αυτή, που έχει γίνει θεσμός από το 1938, συμμετέχουν πάντα χιλιάδες ομογενείς κάθε ηλικίας με τις μπάντες τους και με αναρίθμητα άρματα. Η εκδήλωση προσελκύει μεγάλα πλήθη θεατών που συγκεντρώνονται στα πεζοδρόμια κατά μήκος της φημισμένης λεωφόρου, κάτω από την σκιά των πανύψηλων ουρανοξυστών, για να επευφημήσουν τους παρελαύνοντες και να δώσουν το παρόν σε ένα γεγονός που νοιώθουν ότι δεν πρέπει να χάσουν με τίποτα. Η Ελληνική παρέλαση στην Πέμπτη Λεωφόρο είναι μια από εκδηλώσεις που πολλοί οι Νεοϋορκέζοι, όχι μόνον αυτοί που έχουνε δεσμούς αίματος με την Ελλάδα, βάζουνε κάθε χρόνο στο καλεντάρι τους να παρακολουθήσουν. Δύο άλλα γεγονότα που συναγωνίζονται μαζί της, από άποψη προσέλκυσης κοινού, είναι η Ιρλανδική παρέλαση την ημέρα του Αγίου Πατρικίου και η πανηγυρική υποδοχή του καινούργιου χρόνου τα μεσάνυχτα της 31 Δεκεμβρίου, στην πολύβουη και φωτοβολούσα πλατεία Times Square. Με την παρέλαση στην Νέα Υόρκη αποκορυφώνονται οι φετινοί εορτασμοί του Δυτικού Ημισφαιρίου για την επέτειο της Ελληνικής Παλιγγενεσίας που ξεκίνησαν στις 9 Μαρτίου με την μεγάλη εκδήλωση που διοργάνωσε ο Πρόεδρος των Ηνωμένων Πολιτειών  στον Λευκό Οίκο και στην οποίαν την Ελλάδα εκπροσώπησε ο Πρωθυπουργός Γιώργος Παπανδρέου και την ομογένεια ο Αρχιεπίσκοπος κ. Δημήτριος μαζί με ηγετικά στελέχη από τις ελληνικές κοινότητες από άκρου σε άκρο της Αμερικής. Ακολούθησαν κι άλλες πολλές εκδηλώσεις από μέρους της Ομοσπονδίας Ελληνικών Σωματείων της Νέας Υόρκης, περιλαμβανομένων καλλιστείων για την ανάδειξη μιας νεαρής ομογενούς ως Μις Ελληνική Ανεξαρτησία και ειδικού πανηγυρισμού της 25 Μαρτίου στο Δημαρχείο της Νέας Υόρκης. Πρώτος τελετάρχης της παρέλασης στην Πέμπτη Λεωφόρο θα είναι ο διακεκριμένος ομογενής τηλεπαρουσιαστής του μεγάλου καναλιού FOX Network, , ο οποίος επελέγη για τον ρόλο αυτό σε αναγνώριση της προσφοράς του στην Ελληνοαμερικανική κοινότητα και ιδιαίτερα για το γεγονός ότι παρουσιάζει κάθε χρόνο την παρέλαση αυτή από το τηλεοπτικό του πρόγραμμα σε ένα κοινό 13 εκατομμυρίων νοικοκυριών στην περιοχή της Νέας Υόρκης και στις γειτονικές πολιτείες Νιού Τζέρσεϊ και Κονέκτικατ. Στο πλάι του θα παρελάσει επίσης ως τελετάρχης ο , Πρόεδρος τόσο του Παγκυπρίου Συλλόγου όσο της Παγκόσμιας Συντονιστικής Επιτροπής Κυπριακού Αγώνα κι επίσης Άρχοντας του Οικουμενικού Πατριαρχείου που έχει τιμηθεί και με το επίζηλο Βραβείο Ellis Island. Επαγγελματικά ο κύριος Christopher ανήκει στο Διοικητικό Συμβούλιο της μεγάλης εταιρείας Audiovox Corporation και προεδρεύει μιας άλλης σημαντικής επιχείρησης γνωστής με την επωνυμία Personal Communications Devices. Είναι ο πρώτος Ελληνοκύπριος που επιλέγεται για τελετάρχης στην παρέλαση για την 25 Μαρτίου στην Νέα Υόρκη. Η επιλογή του, όπως λένε κύκλοι προσκείμενοι στην Ομοσπονδία Ελληνικών Σωματείων, έγινε με γνώμονα την σθεναρή υποστήριξη την οποίαν παρέχει κάθε χρόνο για την διατήρηση και επιτυχία του θεσμού αυτού αλλά και για την προσήλωσή του στον στόχο της επίτευξης μιας δίκαιης λύσης του Κυπριακού. Άλλος τελετάρχης της παρέλασης θα είναι ο Συνταγματάρχης , του Πεζοναυτικού Σώματος των Ηνωμένων Πολιτειών που έχει επίσης διατελέσει αναπληρωτής εισαγγελέας στο Μανχάταν, Νέας Υόρκης και έγραψε το πολυσυζητημένο βιβλίο «Οι κλέφτες της Βαγδάτης», βασισμένο σε μια έρευνα που έκανε κατά την διάρκεια ενεργούς υπηρεσίας του στο Ιράκ γύρω από την αφαίρεση θησαυρών από το Εθνικό Μουσείο της χώρας. Για την έρευνά του αυτή ο Συνταγματάρχης Bogdanos έχει τιμηθεί και με το Εθνικό Μετάλλιο Ανθρωπιστικής Προσφοράς των Ηνωμένων Πολιτειών. Με την επιλογή του ως τελετάρχη αναγνωρίζεται από τους διοργανωτές της παρέλασης η προσφορά των Ελληνοαμερικανών στρατιωτικών που υπηρέτησαν την υπόθεση της ελευθερίας. Η Ομοσπονδία Ελληνικών Σωματείων Νέας Υόρκης προσκάλεσε τέλος να συμμετάσχουν στην παρέλαση ως συντελετάρχες νέοι και νέες του Προσκοπικού Σώματος Αμερικής, το οποίο γιορτάζει φέτος την συμπλήρωση 100 χρόνων από την ίδρυσή του. Οι πρόσκοποι επιλέγηκαν για την τιμητική αυτή διάκριση επειδή διακηρύσσουν με υπερηφάνεια ότι το έργο τους στηρίζεται στις αρχές του Ελληνισμού. Στους συμπροέδρους της οργανωτικής επιτροπής της φετινής παρέλασης περιλαμβάνονται δύο προσωπικότητες της ομογένειας που εκπροσωπούν και από έναν εξέχοντα επαγγελματικό σύλλογο ο καθένας. Πρόκειται για τον καθηγητή , Πρόεδρο του Ελληνικού Ιατρικού Συνδέσμου Νέας Υόρκης και την κυρία , του Ελληνικού Δικηγορικού Συλλόγου Νέας Υόρκης. Και οι δύο έχουν υποσχεθεί ότι τόσο οι ίδιοι όσο και οι ομάδες τις οποίες εκπροσωπούν θα εργαστούν για να διασφαλιστεί η επιτυχία της παρέλασης. Ο επίτιμος Πρόεδρος της Παρέλασης, μεγαλοεπιχειρηματίας και φιλάνθρωπος , λέει πως η παρέλαση γίνεται κάθε χρόνο και μεγαλύτερη. Υπολογίζεται ότι πέρσι την παρακολούθησαν από τα πεζοδρόμια της 5 Λεωφόρου πάνω από 250.000 άτομα. Στην περσινή παρέλαση, κατά τον κύριο Catsimatidis, χρησιμοποιήθηκε σχεδόν κάθε άρμα που ήταν διαθέσιμο στην Νέα Υόρκη και τις γειτονικές πολιτείες Κονέκτικατ και Νιού Τζέρσεϊ. Αλλά το πιο σημαντικό είναι ότι η παρέλαση προσελκύει όλο και περισσότερα παιδιά σχολικών ηλικιών που έρχονται για να πάρουν μέρος σε κάτι που πιστεύουν ότι θα αποτελεί για πάντα στην ζωή τους μια ευχάριστη ανάμνηση. Και το γεγονός αυτό, όπως λέει ο κύριος Catsimatidis, «εγγυάται ότι ο θεσμός της παρέλασης για την 25 Μαρτίου θα συνεχιστεί για πολλά ακόμα χρόνια στην Νέα Υόρκη». Από τότε που άρχισε η τηλεοπτική μετάδοση της Ελληνικής παρέλασης στην Πέμπτη Λεωφόρο, την έχουν παρακολουθήσει από την μικρή οθόνη πολλά εκατομμύρια άτομα όχι μόνον στις Ηνωμένες Πολιτείες αλλά και στην Ελλάδα. Για μια ακόμα φορά φέτος την σχετική εκπομπή θα παρουσιάσει και πάλι ο  ο οποίος όμως, επειδή θα έχει να εκτελέσει και καθήκοντα τελετάρχη, θα βοηθηθεί από δύο άλλους ελληνοαμερικανούς συμπαρουσιαστές, την , ανταποκρίτρια δικτύου Fox News στο Χρηματιστήριο της Νέας Υόρκης, που ήταν προηγουμένως παρουσιάστρια ειδήσεων στο τηλεοπτικό κανάλι Bloomberg και τον δημοφιλέστερο μετεωρολόγο της μεγαλούπολης, τον . Την ευθύνη για την περίπλοκη διοργάνωση φέρει ο Πρόεδρος της Ομοσπονδίας Ελληνικών Σωματείων Νέας Υόρκης , το έργο του οποίου και εξαίρουν οι ενεργά δραστηριοποιημένοι στην προετοιμασία της παρέλασης συνεργάτες του. Στην εκπομπή του Ernie Anastos από τον χώρο της μεγάλης εκδήλωσης την Κυριακή θα παρελάσουν και πολλές άλλες γνωστές προσωπικότητες της Ελληνοαμερικανικής κοινότητας όπως η Μετρ μαγειρικής , που έχει δική της εκπομπή στο κανάλι Food Network, ο ανταποκριτής του δικτύου Fox News στον Λευκό Οίκο , η πρωταγωνίστρια του τηλεοπτικού σήριαλ CSI-NY, , από το ριάλιτι σόου Dancing with the Stars o , από το ριάλιτι σόου American Idol ο πρωταγωνιστής του μιούζικαλ του Μπρόντγουαη Rock of Ages και υποψήφιος για βραβείο Τόνυ, , πάλιν από το CSI-NY η ηθοποιός , κι ακόμα η παρουσιάστρια της τηλεοπτικής εκπομπής Καλημέρα Νέα Υόρκη, . Από τον χώρο της παρέλασης στην ίδια εκπομπή του  θα τραγουδήσει επίσης ένα νέο αστέρι του πενταγράμμουν, η , κόρη του αξέχαστου ηθοποιού , ενώ μουσικά θέματα θα ερμηνεύσει και η Ελληνοαμερικανική ορχήστρα του . Μια ενδιαφέρουσα λεπτομέρεια. Η Μετρ μαγειρικής  ήταν η υπεύθυνη για την προετοιμασία του ειδικού δείπνου που πρόσφερε η Πρώτη Κυρία των Ηνωμένων Πολιτειών  στην εκδήλωση που διοργάνωσε ο Πρόεδρος  στον Λευκό Οίκο για τον εορτασμό της επετείου Ελληνικής Παλιγγενεσίας. Την ερχόμενη Κυριακή η  θα μαγειρέψει στην εκπομπή για την 25 Μαρτίου μια από τις καινούργιες Ελληνικές σπεσιαλιτέ που προσφέρει στο εστιατόριό της Kouzzina, στο ψυχαγωγικό θέρετρο Walt Disney World Resort. Μετά το μαγείρεμα η Μετρ, ο μετεωρολόγος  και άλλοι προσκεκλημένοι θα στήσουνε Ελληνικό χορό στο στούντιο που θα κρατήσει μέχρι και το τέλος της εκπομπής. Κάντε κλικ εδώ για να δείτε το νέο σουξέ της  που θα τραγουδήσει στην παρέλαση της Νέας Υόρκης